Diari Oficial de la Generalitat Valenciana


Sumari del DOGV 3362, del 30-10-1998 (1998/9149)

RESOLUCIÓ de 15 d'octubre de 1998, de la Direcció General de Funció Pública, per la qual s'executa la Sentència núm. 659/1997 dictada pel Tribunal Superior de Justícia de la Comunitat Valenciana, en el recurs contenciós administratiu núm. 1.059/94.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3362

Data del DOGV
:   30-10-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/9149


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 15 d'octubre de 1998, de la Direcció General de Funció Pública, per la qual s'executa la Sentència núm. 659/1997 dictada pel Tribunal Superior de Justícia de la Comunitat Valenciana, en el recurs contenciós administratiu núm. 1.059/94. [1998/X9149]
  
S'han observat errades materials en la publicació de la Resolució de 7 de juliol de 1998 de la Direcció General de Funció Pública, per la qual s'executa la Sentència núm. 659/1997 dictada pel Tribunal Superior de Justícia de la Comunitat Valenciana, en el recurs contenciós administratiu núm. 1059/94 en el DOGV núm. 3.320 d'1 de setembre, per això es publica de nou en el DOGV amb el text següent:
  
«Vista la Sentència núm. 659/1997 de 21 de juny de 1997 de la Sala Contenciosa Administrativa del Tribunal Superior de Justícia de la Comunitat Valenciana que estima el recurs contenciós administratiu interposat contra la Resolució de 21 de març de 1994 de la Direcció General de Funció Pública de la Generalitat Valenciana relativa a l'adjudicació de vacants corresponents a la convocatòria 133/93, en relació amb el lloc núm. 16.106, cap de Negociat de Registre de la Conselleria d'Agricultura, Pesca i Alimentació, del qual resultà adjudicatària la Sra. Lucrecia Mª Coll Moscardó, la part dispositiva de la qual és així:
  
Decidim
  
Primer
  
Estimem el recurs interposat pel lletrat Sr. Federico Martínez Roda, en nom de la Sra. M.ª José Perea Piqueres, contra la Resolució de la Direcció General de la Funció Pública de 21 de març de 1994, per la qual declarem contrària a dret i anul·lem, deixant-la sense efecte, respecte a l'adjudicació de lloc núm. 16.106, cap de Negociat de Registre de la Conselleria d'Agricultura, Pesca i Alimentació.
  
Segon
  
Reconeixem, com situació jurídica individualitzada, sense perjudici d'allò resolt en la sentència d'aquesta Sala núm. 1178/94, el dret de la recurrent a l'adjudicació d'aquest lloc amb tots els efectes des de l'1 d'abril de 1994».
  
En virtut del que disposa l'article 118 de la Constitució Espanyola que estableix l'obligatorietat de complir les sentències i altres resolucions fermes dictades pels jutges i tribunals, així com del que estableix l'article 17.2 de la Llei Orgànica del Poder Judicial i altres preceptes concordants de la vigent Llei Reguladora de la Jurisdicció Contenciosa Administrativa, i fent ús de les competències que legalment tinc conferides, resolc:
  
Primer
  
Anul·lar i deixar sense efectes la Resolució de la Direcció General de la Funció Pública de 21 de març de 1994 que resol la convocatòria 133/93, respecte a l'adjudicació del lloc núm. 16.106, cap de Negociat de Registre de la Conselleria d'Agricultura, Pesca i Alimentació, a la Sra. Lucrecia M.ª Coll Moscardó.
  
Segon
  
Disposar el cessament de la Sra. Lucrecia M. Coll Moscardó, NRP 14372029AT, en el lloc de treball núm. 16.106 en la Conselleria d'Agricultura, Pesca i Alimentació.
  
Tercer
  
Disposar el cessament de la Sra. M.ª José Perea Piqueres, NRP 97798296HF, en el lloc de treball núm. 6294, en l'Institut Valencià d'Investigacions Agràries de Moncada (València).
  
Quart
  
Adscriure amb caràcter definitiu la Sra. M.ª José Perea Piqueres al lloc de treball núm. 16.106 cap de Negociat de Registre, c/D 14 E019, en la Conselleria d'Agricultura, Pesca i Alimentació a València, amb efectes d'1 d'abril de 1994.
  
Cinqué
  
Anul·lar la Resolució de la Direcció General de Funció Pública de 6 d'octubre de 1994, per la qual s'adscriu amb caràcter definitiu i efectes d'1 de novembre de 1994 la Sra. M.ª José Dasí Bermell NRP 99616488X6 en el lloc de treball núm. 8211 auxiliar de gestió, en la Conselleria d'Agricultura, Pesca i Alimentació a València.
  
Sisé
  
Adscriure amb caràcter definitiu la Sra. Lucrecia M.ª Coll Moscardó en el lloc de treball núm. 8211 auxiliar de gestió, D12 E015, en la Conselleria d'Agricultura, Pesca i Alimentació a València.
  
Seté
  
Adscriure amb caràcter definitiu la Sra. M.ª José Dasí Bermell en el lloc de treball núm. 6312 auxiliar de gestió, D12 E015, en la Conselleria d'Agricultura, Pesca i Alimentació de València.
  
Vuité
  
Pagar a la Sra. M.ª José Perea Piqueres les diferències retributives deixades de percebre des de l'1 d'abril de 1994, entre el lloc núm. 16199, classificat C/D 14 E019 i el núm. 6294, classificat D 12 E012, que ocupava, a càrrec dels pressupostos de la Conselleria d'Agricultura, Pesca i Alimentació.
  
Nové
  
La Conselleria d'Agricultura, Pesca i Alimentació i l'Institut Valencià d'Investigacions Agràries formalitzaran els corresponents annexos de cessament i presa de possessió amb data 1 de novembre de 1998, primer dia hàbil al mes següent a la publicació de la resolució en el DOGV, i amb efectes econòmics i administratius d'1 d'abril de 1994, així com les corresponents liquidacions, si és el cas.